九龍城寨之圍城|郭富城驚喜現身首映 演神秘角色︰綽號叫殺人王
改編自余兒原著小說《九龍城寨》,司徒劍僑漫畫風格的動作電影《九龍城寨之圍城》,由鄭保瑞導演,葉偉信、莊澄監製,古天樂、洪金寶、任賢齊、林峯、劉俊謙、胡子彤、張文傑演出,將於5月1日公映,電影於今日(25/4)舉行首映禮。其中一直沒有在演員名單的天王郭富城,突然現身,原來他在戲中飾演神秘角色,跟古天樂飾演的「龍捲風」是老友,而角色更有個好猛的綽號叫「殺人王」。
在《九龍城寨之圍城》中,名列特邀演出的郭富城,於首映禮上突發現身,令全場升溫。郭富城上到台,先後更古天樂及導演鄭保瑞相擁,並再介紹自己角色︰「喺電影入面,我個名叫陳占,有個綽號叫『殺人王』,同龍捲風(古天樂 飾)係老友,飾演陳洛軍(林峯 飾)爸爸。呢部電影有冇份參與都好,我都會嚟支持,因為有阿瑞做導演,全部都係好好的演員。我呼籲大家要嚟支持,為香港電影加油!」
至於戲中另一重量級人馬,大哥大洪金寶,見到香港再有部大型動作電影出現,都心感興奮︰「拍多幾部,拍多幾部,一部止唔到血。」至於跟一眾新演員合作,有冇邊位最難忘?「古生!從第一部《殺破狼‧貪狼》到而家,拍《貪狼》時我係好擔心,因為未同古生合作過,拍完就唔使再擔心。」
對於香港動作片的承傳,大哥大坦言這方面諗咗好耐,但做唔到。「喺呢個時候更加做唔到,我希望《九龍城寨》可以成功,將我哋動作電影帶番起,咁我哋就有機會培養新嘅動作演員。」至於自己仲想唔想再拍電影,大哥大不失搞笑性格︰「搵多啲老細拍動作電影,我就想拍愛情床上戲,但冇老細肯拍,冇人請。」記者即時追問身後的古生有冇得諗下?古生笑說︰「有有有!」洪金寶都報以微笑︰「多謝!」